Af regionala und lokala Ebene san aa de traditionejn Fiara in Namibia im Sinn vo da Vafossung[2] in de politische Vaantwortung bei da Gsetzgebung und Rechtsprechung miteibezogn worn. De namibische Vafossung wor aa wejtweit oane vo de eascht, wo an Umwejtschutz ois a vorrangigs Stootszui mit afgnumma hod und seitdem duach dees Ministerium fia Umwejt und Tourismus koordiniat wead.